স্বাগতার বাবা বলেন, 'মেয়ের অসুখের চিকিৎসার জন্য হাসপাতালে তেমন খরচ হয়নি। তবে পরীক্ষা-নিরীক্ষা করতে অনেক খরচ হয়েছে৷ মেয়েক নিয়ে বিভিন্ন হাসপাতালে নিয়ে যাওয়া-সহ নানা কারণে আমার হার্ডওয়্যার ব্যবসায় আর সে ভাবে সময় দিতে পারিনি। সে কারণেই ব্যবসা বন্ধ হয়ে গিয়েছে। তবে এখন বাড়ি ভাড়া হিসাবে যা পাচ্ছি, তা দিয়েই কোনও মতে সংসার চলছে। আমার মেয়ে এত প্রতিকূলতার মধ্যেও মাধ্যমিকে প্রথম বিভাগে পাশ করেছে৷ এটা আমার জীবনের সব চেয়ে বড় পাওনা৷ তবে মেয়ে ব্যাধি থেকে চিরকালের জন্য মুক্তি পেলে বাবা হিসাবে আনন্দের সীমা-পরিসীমা থাকবে না। সে দিনটার জন্যই বসে আছি।'